Türkiyədə prezident seçkiləri (1973)

1973-cü il Türkiyə prezident seçkiləri — 1973-cü il martın 13-dən aprelin 6-dək Türkiyədə keçirilən Prezident seçkiləri. Seçkilər 1973-cü il martın 13-dən aprelin 6-dək keçirilib. 15-ci turda səsverməyə 635 millət vəkilindən 557-si qatılıb və Respublikaçı senator Fəxri Qorutürk 365 səslə prezident seçilmişdir.

 Seçkilər 
Seçki prosesi martın 13-də başlayıb və Ədalət Partiyası və Demokrat Partiyası Gürlərin namizədliyinə qarşı çıxıb, öz namizədlərini irəli sürüb. CHP isə seçkilərə qatılmamaq qərarına gəlib. Gürlərə qarşı Ədalət Partiyasının üzvləri tərəfindən namizədliyi irəli sürülən Tekin Arıburun və DP üzvləri tərəfindən namizədliyi irəli sürülən Fərruh Bozbəyli dayanıb. Arıburun və Gürlər ilk 6 turda seçilmək üçün lazımi səsləri ala bilmədikləri üçün martın 21-də namizədliklərini geri götürüblər. Ən çox səs toplayan iki namizəd geri çəkildikdən sonra iki böyük partiya müvəqqəti həll yolu, hazırkı prezident Cövdət Sunayın səlahiyyət müddətini iki il uzadacaq konstitusiya dəyişikliyi ilə bağlı razılığa gəliblər. Lakin bu düzəliş Türkiyə Böyük Millət Məclisi və Senat tərəfindən rədd edilib.

Sunayın səlahiyyət müddətini uzatmaq mümkün olmadığından siyasi partiya liderləri yeni namizədin müəyyənləşdirilməsi üçün danışıqlara başladılar. AP və CHP hələ Senat üzvü olan Fəxri Qorutürkün namizədliyi ilə bağlı razılığa gəlib. Qorutürk 6 aprel 1973-cü ildə keçirilən 15-ci səsvermədə lazımi səs çoxluğunu qazanaraq 365 səslə Türkiyə Böyük Millət Məclisi tərəfindən Türkiyənin altıncı prezident seçildi.Fahri KORUTÜRK

 Həmçinin bax 

 Türkiyə Prezidenti
 Türkiyədə Prezident seçkiləri

 İstinadlar 

 Xarici keçidlər 

Kateqoriya:Türkiyədə prezident seçkiləri
Kateqoriya:1973-cü ildə seçkilər
Kateqoriya:1973-cü ildə Türkiyə
Kateqoriya:Türkiyədə seçkilər